สวัสดีค่ะ นอนเช้า ตื่นสายมาตลอดค่ะ เป็นเดือนๆ แล้วพอดีช่วงนี้ตอนกลางคืนจะหาวบ่อยเกือบถี่เลยค่ะ แล้วก็หายใจไม่ค่อยสุดค่ะแล้วเมื่อคืนวานมีอาการบ้านหมุนขณะนอนเล่นสักพักค่ะ แล้วเมื่อคืนก็มีอาการคลื่นไส้ เวียนหัวมีนิดหน่อย เหมือนจะเป็นลม อยากทราบว่าอาการเหล่านี้เกิดมาจากสาเหตุอะไรได้บ้างคะ นอนน้อย ไม่ออกกำลังกายรึเปล่า เวลามีอาการพวกนี้เหมือนจิตจะตกไปด้วยค่ะชอบคิดมาก กลัวไปหมด ใจไม่ดีค่ะ
สวัสดีค่ะ อาการบ้านหมุน เวียนศีรษะ คลื่นไส้ อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยแนะนำการเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ รับประทานยาแก้เวียนศีรษะได้ หลีกเลี่ยงการขับรถหรือทำงานกับเครื่องจักรไปก่อน และควรเข้านอนและตื่นนอนให้เป็นเวลา พักผ่อนให้เพียงพอหากมีอาการมากขึ้นเรื่อยๆ หรือมีอาการของระบบประสาทที่คล้ายกับเป็นเนื้องอกในสมองดังกล่าวไป ให้รีบไปพบแพทย์